Sʋka Baobgo

## KIBARE
**Ghana** sʋk baobga yaa kʋdg gofneema zaoore n kʋ sãnem Kodenvaare, sẽn boond tɩ Ghana rũnda wã. Baobga da yaa nasaar-dãmba tẽn-yãmbga saha departma zaoore Ghana pʋgẽ.

Ghana soog-m-mebga sɩn sɩnge tʋʋlg kiuugu yoob soab daare, 1957 wã, ti sʋk baobga da ka pãas baobgo-rãmba anu ninsi sɩnda be wã yé. Prof (Karen-saamba) Kofi Abrefa Busia, Progress Party (Kẽng taoore Pagti) wã taoor saoba, n pʋi sasa  Taoolende Baobga a yiibu n naan Sʋk Baobga.

Baobga rɩɩme n dɩ vẽenem 9826 kilometr men-yɩlende tɩ rẽ yaa Ghana kãara zãng 4.1%. Sãn yaa bedrem yɩ, Sʋk Baobga la piiginga saoba baobgo-rãmba piig la a yoobe pʋge.

Baobgo-rãmb anãase n gũbg Ghana Sʋk Baobga. A nin-taooré sẽnẽ yaa Taoolende Baobgo; rɩtg sẽnẽ tara Sãntɛya (Ashanti) nɩ Yaanga Baobgo; tɩ yaang sẽnẽ tar Greater Accra Baobgo. Baobga goabg sẽnẽ yaa mogre bɩɩ Atlantic ko-kãsenga.

## NIN-BUIIDU
2021 yʋʋmd sõadga bilsa mɩ tɩ Ghana Sʋk Baobga masa tara nin-buiidu milyõ bɩ tus-kẽemde a yiib, tus-kobs-nii la pis-nu la a wae, kobs-nii la pis-yi la a ye (2,859, 821). Rẽ wã mamsda Ghana nin-buiida fãa pʋge 9.3%. Sõadga wilga mɩ tɩ raopa yaa milyõ a ye, tus-kobs-tãabo la pis-wae, kobs-a wae la pis-nii la yopoe (1,390,987) tɩ pagba mɩ yaa milyõ a ye, tus-kobs-nãas la pis-yoobe la a nii, kobs-a nii la pis-tã la a nãase (1,468,834).

## BUUD-KƲƲNGO
Ghana Sʋk Baobga neba wʋsg yaa Akan-ramba (Sãantɛya). Baobga pʋge sagse ayoobe neba pʋʋib pis-wae yaa Akan-ramba bɩ Sãantɛya. Akan-ramba mɩ wʋsgo yaa Fante-ramba. Buud nina sɩn boond tɩ Guan wã neb bé Ewutu-Effutu-Senya pʋge. Ewe (Ayigwe) ramba waooga bilifu n ta 5.0% zɩɩng wã, ti moose nɩ gʋrense nɩ ragãmba mɩ yaa 3.4% baobga pʋge.

## ARZƐK KOGLGO TƲƲMA
Ghana Sʋka Baobgo arzɛk tʋʋma yaa sãnem baoob', yẽed' bɩ zim-lobre nɩ yamleo-gõore. Koob tʋʋma (n tɩ pãas zĩm-lobre) la saka neb wʋsg maandé. Sʋk Baobgo-rãmb koodã Cocoa nɩ koense nɩ anana sʋba wʋs-wʋsgo.

## SẼN PAAME
Sʋk Baobgo tara arzèk wʋsgo b yaa tẽng bɩ b kʋɩl zeedo. Saka sẽn paame arzèk nɩns la:

Sãnema

Yamsem

Bauxite

Petrol-kãre

Sãnem-pɛɛlga

Ra-kaorgo

Gaase

Ko-kãsenga.

## YAMLEO-GÕORE NAGRE
Ghana Sʋk Baobga-ramba n da yaa pipi ramb sɩn kẽ la b lebg zoodo nɩ nasaar-dãmba. Rẽ wã kɩ mɩ t b tar yamleo-goodem wusgo b saka. B mɩ tara kʋɩl-kogse wʋsgo. Ghana baobg ning ka naan tõoge n make Sʋk Baobga nɩ kʋɩl-kogse bi mogr noor samand-ramba. Yamleo-goodem nins la:

Posuban Shrine (Posuban Tẽn-kugri)

Elmina Lagoon

Fort Good Hope (Saag-sõngo Taoko)

Fort Amsterdam (Amsterdam Taoko)

Kakum National Park (Tẽng-sondg Yalsg zĩiga)

Elmina Castle (Elmina Na-zaka)

Cape Coast Castle (Cape Coast Na-zaka)

Monkey Forest Resort (Wãamse Koaag Zĩĩga)

Elmina Zĩm-yõagda Daaga

Sonde Yembse Kʋɩlg Yalsg zĩĩga

Fort St Jago (St Jago Taoko)

Fort William (William Taoko)

Kʋmraase nɩ kibs-rãmba.

## KUMRAASE NƖ KIBS-RÃMBA
Kibs-ramb pis-tã la yiibu n be Ghana Sʋk Baobga pʋge. Zĩiga ramb rog-n-miki yaa galle. Fo sãan wa saka b fo nang pãng n ta n tɩ yugi kibs bãmba:

Bakatue yaa mogre pakre kʋmdaaga. A yaa Elmina-ramba kibsa.

Edina Bronya (Edina-ramb' nowɛlle) mɩ yaa Elmina-ramba kibs nina b sɩn yugɩr yʋʋm paalga fãa pipi alkamis' daare n tar tẽegre bamb Elmina-ramb' nɩ Dutch-ramba zoodo bɩ rolemdo.

Aboakyere yaa we-rũnga yõgbo kibsa. Aboakye (We-runga yõgbo) yugɩra yʋʋmd fãa Sig-noy kiuugu pʋge tɩ b tẽegre sasa nina b buud sɩn yẽgre n yit Western Sudan wã. Winneba-ramb' n yugɩr kibs kãnga.

Fetu Afahye mɩ yaa kibs' nina Cape Coast neb sɩn yugɩr bõn-bɩʋʋngo kiuugu fãa pʋge. Kibs' kanga yaa yɩlgre kibsa. A sasa la rĩma saamd busa n kʋt bõn-naandg-ramba.

Odambea yaa Saltpond neb kibs' nina b sɩn yugɩr n tẽegre b buudu yẽgre.

Akwambo mɩ be mɩ. Akwambo yaa soré pesemde kibsa. Tẽnga Asafo-ramba koodã kʋl-faamse, kulse, nɩ pʋʋse fãa soaya. Beoog' sãan vẽẽge, nanamse basda koom la b maane maoong tẽn-kugrã zug n pʋʋs wẽndé barka.

Odwira yaa yaab-rãmba nɩ têng kugr yẽegre nɩ koom sʋʋbo kibsa. Lʋmse wẽeda gãngãado tɩ bug-raado wẽ n moone kibsa. Odwira yugɩr sẽngra Jukwa tẽng pʋge la a baasre Dunkwa-on Offin tẽnga.

## KAREN-DOTO

## Secondary Karen-doto
Ghana Sʋka Baobgo tara secondary karen-doto woã pis-nu. 

2021 West Africa Examination Council makré welged wilga mɩ tɩ zĩiga secondary karen-doto anãase yʋʋr n na boole pipi karen-doto piig pʋge. Karen-doto bamb la Wesley Girls SHS (Naas soaba), Holy Child SHS (Anu soaba), Addisadel College (Yoob soaba) nɩ St Augustines College (Anii soaba). Secondary karen-doto nɩnsi la:

Mfantsipim SHS

Mfantsiman Girls SHS

Ghana National College

Aggrey Memorial

Komenda SHS

Swedru SHS

Winneba SHS

Swedru School of Business

Apam SHS

Seventh Day Adventist SHS..

## College karen-doto
Sʋka college karen-doto na sõde n ta pis-yi. Sõdbo kara lagemda kaorengo nɩ logtoɛɛmba college-ramba. Nɩnsi la wã:

Ola Training College

Presby Women's Training College

Komenda College of Education

Fosu College of Education

Assinman Nursing and Midwifery Training College

Cape Coast Nursing and Midwifery Training College

Police Command Training College

Cape Coast Community Nursing College

## Université karen-doto
Sʋka Baobgo université karen-doto anu la:

University of Cape Coast

University of Education, Winneba

Cape Coast Technical University

KAAF University College

Marysons University College

## Yʋ-sõngo-Ramba
Dr Paa Kwesi Nduom

Prof Naana Opoku Agyemang

Dr. Kwesi Ahoi

Prof Kwamena Ahoi

Mr. Ato Ahoi

Van Vicker

Yvonne Nelson

Kevin Taylor

Majid Michelle

Lydia Forson

Kwaw Kese

Patapaa

Kofi B

Casseil Ato Forson

## POLITIKI
Sʋka Baobgo kʋi Ghana tẽng taoor dãmbã wʋsgo n yĩîr Ghana baoba fãa. Maamsgo, Ghana pipi perzidã, Dr Kwame Nkrumah, yaa Sʋka Baobgo tẽng' Anomabo nẽda. Yaasa, Ghana tãabenga repabliki sɩngr wakat n tɩ ta moasã paama perzidã pʋgda a yopoe. B naase yaa neb sɩn yĩit Sʋka Baobga pʋge. Bamb la:

Joseph de Graft Johnson (1979-1981)

Mr Kow Ackah (1993-1997)

Prof Atta Mills (1997-2001)

Mr Amissah Arthur (2012-2017)

## Sebtiisi